**Занятак № 10**

**Тэма:** “Змяненне прыметніка па склонах у адз. і мн. ліку”-2

***Мэты:*** *Сістэматызаваць і падагульніць веды і ўменні вучняў па тэме. Удасканальваць уменне вылучаць са сказаў словазлучэнні, у склад якіх уваходзіць прыметнік.*

**Задачы:**

азнаямленне вучняў са склонавымі пытаннямі; фарміраванне ўяўленняў аб адрозненні канчаткаў прыметнікаў мужчынскага, ніякага і жаночага роду ў назоўным і вінавальным склонах адзіночнага ліку; вопыту работы з табліцамі скланення прыметнікаў; адпрацоўваць уменні знаходзіць словазлучэнні “прыметнік +назоўнік” і вызначаць склон прыметніка, вылучаць галоўныя члены сказа; пашыраць слоўнікавы запас вучняў.

**Змест занятка :**

1. **Актуалізацыя ведаў**

|  |
| --- |
| Прыметнік мае той самы лік, што і назоўнік, з якім прыметнік звязаны: *цікав+ ая нов+ ая кніга* —адзіночны лік,  *Цікав+ ыя нов+ ыя кнігі* — множны лік.  Прыметнікі ў назоўным склоне множнага ліку маюць канчаткі ***-ыя***, ***-ія***. |

**Заданне 1** Спішыце, устаўце прапушчаныя лiтары. Вызначце, да якой часцiны мовы адносяцца словы.

*Хол..д, х..лодны, хал..днець;*

*м..роз, м..розны, м..розiць;*

*в..сна, в..сновы, прадвесне;*

*в..сёлы, в..сёлка, вес..лiцца;*

*б..роза, б..розавы, б..рэзнiк, падб..розавiк;*

*лета, летнi, леташні*

**Заданне 2.** Утвары назоўнікі разам з прыметнікамі ў множным ліку

1. *Улетку шэры, yзімку белы,*

*доўгія вушы мае, хутка ў лес уцякае.*

1. *Маленькi, шустранькі звярок скача з елкi на дубок.*
2. *Марозная, калючая, снежная, скрыпучая, прыйшла да нас сама халодная ... .*

**Заданне 3.** Выпішыце словазлучэнні “назоўнік + прыметнік”. Вызначыце канчатак, род, лік і склон прыметнікаў.

1. *Над зямлёй навіслі цёмныя хмары.*
2. *На небе загарэліся ясныя зоркі.*
3. *Я ціснуўся паміж маладых дрэўцаў.*
4. *З яго вылазілі два белагаловыя хлапчукі.*
5. *Цёмнымі хатамі выдзяляліся хаты.*
6. *Чырвонае вуголле зіхацела і пералівалася залацістымі хвалямі.*
7. *На двары дзеці зляпілі снежную бабу.*

**Заданне 4.** Вызначце склон прыметнікаў. Знайдзіце канчаткі, якія згубіліся. Устаўце прыметнікі з супрацьлеглым значэннем, карыстайцеся словамі для даведак.

|  |  |  |
| --- | --- | --- |
| *-ай* | *-яй* | *-ой* |

*Словы для даведак (злучы словы з супрацьлеглым значэннем):*

|  |  |  |
| --- | --- | --- |
| *Ранняя* |  | *Позняя* |
| *Шырокая* | *Вузкая* |
| *Вясёлая* | *Мяккая* |
| *Жорсткая* | *Сумная* |
| *Вялікая* | *Малая* |

*На жорстк… канапе-*

*Шырок… ракой-*

*Ранн… вясной-*

*Мал.. дзяўчынцы-*

**Заданне 5.** Дапішыце прыметнікі з указанымі канчаткамі ў табліцу

|  |  |  |
| --- | --- | --- |
| Склон | Прыметнікі ж.р. адз.л. | |
| творны | -ой,-ай,-яй | -ою, аю,яю |
| Якой?  Якою? |  | Духмян-аю |
| Рысав-ай |  |
|  | Ячн-аю |
|  | Сытн-аю |
|  | Смачн-аю |
| Апетытн-ай |  |

Які назоўнік могуць характэрызаваць гэтыя прыметнікі ( каша)?

**Заданне 6.** Знайдзіце прыметнікі. Вызначце іх склон, разбярыце па саставу, падбярыце аднакаранёвае слова.

1. Край неба, дзе зашло сонца, блішчыць шырокаю чырвонаю стужкай.
2. Тонкія, лёгкія хмаркі афарбаваліся ў залаты колер, усё роўна як абняло іх полымя.
3. Белаватаю пялёнкаю ўздымаецца туман над лугамі і балотамі.
4. Вось узышла вячэрняя зорка.
5. Гэта круглы месячнік запаліў ліхтарык і пачаў асвятляць чорную зямлю. ( Я. Колас)

**Заданне 7.** Прачытайце верш. Вусна вызначце род i склон пры­метнікаў, назавіце ў ix суфіксы i кaнчaткi.

Квецень радасна ступае па яшчэ вільготнай глебе.

Шчодра песню рассыпае мілы жаўранак у небе.

Як усё наўкруг прыгожа!

I ляціць, ляцiць дарога да суседняй вёскі, можа, цi да парку гарадскога.

У вясеннім лёгкiм гудзе непаўторны край мой родны.

А навокал — людзі людзi, з тварам сонечна-лагодным.

М. Дукса